Tovar

Tovar má niekoľko podobných definícií:
V ekonomickej teórii je tоvar statok (v užšom zmysle len hmotný statok, t. j. výrobok v užšom zmysle) určený na trh, t. j. na predaj konečnému spotrebiteľovi alebo inému výrobcovi, prípadne statok priamo na trhu ponúkaný či dopytovaný.VIESTOVÁ, K. Lexikón obchodu, Trh, obchod, tovar. Bratislava: Ekonóm, 2006, S. 239
V marxistickej ekonomickej teórii je tovar každý produkt práce, ktorý uspokojuje potreby ľudí a ktorý prechádza do spotreby výmenou (čiže kúpou či predajom)SCHWAER, Ľ. Náuka o výrobe pre 3. ročník stredných ekonomických škôl - štúdium pracujúcich popri zamestnaní, odbor hosp. administratívy. Bratislava: Slovenské pedagogické nakladateľstvo, 1963. S. 11. Podrobnejšia verzia tejto definície znie: Tovar je produkt práce vyrobený na uspokojenie potrieb iných členov spoločnosti v rámci spoločenskej deľby práce na takom stupni rozvoja výrobných síl, ktorý predpokladá výmenu za iné výrobky v určitom pomere; výrobok je ako tovar spoločnosťou definitívne uznaný až na trhu, keď sa realizuje (predá). 
V slovenskom účtovníctve podľa opatrení Ministerstva financií platí, že Ako tovar sa účtuje všetko, čo sa obstaráva za účelom predaja, pričom obstaraný tovar sa zachováva v nezmenenej podobe, nepoužíva a neprenajíma sa a nevykonáva sa na ňom technické zhodnotenie. Tovarom sú aj výrobky vlastnej výroby odovzdané do vlastných predajní.Opatrenie Ministerstva financií Slovenskej republiky zo 17. decembra 2002 č. 23586/2002-92 (§ 7) Opatrenie Ministerstva financií Slovenskej republiky z 13. decembra 2007 č. MF/27076/2007-74 (§ 11) 
V slovenskom zákone o dani z pridanej hodnoty je tovar definovaný v § 8, zjednodušene povedané, ako opak služby.zákon č. 222/2004 Z. z. dani z pridanej hodnoty
V slovenskom colnom zákone je tovar definovaný ako všetky hnuteľné hmotné veci a elektrická energia uvedené v kombinovanej nomenklatúre colného sadzobníka, ktoré sú predmetom colného konania, boli predmetom colného konania, majú byť predmetom colného konania alebo mali byť predmetom colného konania.zákon č. 199/2004 Z. z. Colný zákon

Tovar, ktorý je určený na spotrebu (inými slovami: spotrebné predmety, ktoré sú predmetom tovarovej výmeny), sa nazýva spotrebný tovar.

 Zdroje 

 Iné projekty 

Kategória:Obchod
Kategória:Makroekonómia
Kategória:Mikroekonómia
Kategória:Výrobky